"Re itse se fa moithuti a kgona go : akanya , sekaseka le go tlhatlhoba tiro ya gagwe , tsaya tsia dikakanyo tsa ba bangwe a bo a tlhagisa setlhangwa sa bofelo : dirisa mokgwa o o beilweng go tlhatlhoba ka kakaretso tiro yotlhe ya gagwe le ya ba bangwe e le go tokafatsa tiro eo ; tokafatsa nyalelano le tomagano ya dintlha/ dikakanyo mo setlhangweng ; akanya ka gore a diteng , setaele , le tirisopuo di maleba mo maitlhomong , baamogeding ba tshedimosetso le gore bokao jo bo solofelwang di dirisiwa ka tshwanelo ; dibela mogopolo le / kgotsa kakanyogammogo le dintlha tsa tshegetso ; tlhotlha tlhopho ya mafoko , dipolelo gammogo le popego ya ditemana , go tlosa diphoso tse di tlwaelegileng , puo e e ithaetsweng mo mebileng , puo e e tlhabang le puo e e tlhalogangwang di le go dirisiwa ke batho ba ditiro tse di rileng fela , mme go se botlhokwa go dira jalo ; siamisa , a bontsha tshisimogo mo ditshwanelong tsa botho , tshedisano , setso , dintlha tsa tikologo le morafe , jaaka bong , bomorafe , bogole , kgolo , maemo , botlhoki , mokgwa o o itshwereng ka one mo botshelong , lotso , tumelo , go dirisana le le fatshe ka kakaretso , mogare wa lebolelateng/ lebolelateng le malwetse a mangwe ; kwala setlhangwa se se feletseng ka go dira poeletsopuiso le go tlhotlha diphoso ; tlhagisa setlhangwa se se feletseng go tlhokometswe setaele se se maleba jaaka tlhagiso ya setlhangwa se se senang diphoso kgotsa phousetara e ntle e e ngokang . "